ORDIN nr. 1.270 din 2 octombrie 2018

privind stabilirea specialităţilor deficitare pentru care se organizează rezidenţiat pe post în spitale clinice cu secţii clinice universitare, institute sau centre medicale clinice în sesiunea 18 noiembrie 2018

|  |  |
| --- | --- |
| EMITENT | **** MINISTERUL SĂNĂTĂŢII |

Publicat în  MONITORUL OFICIAL nr. 864 din 11 octombrie 2018

**Data intrării în vigoare 11-10-2018**

Văzând Referatul de aprobare nr. SP 11.442 din 2.10.2018 al Centrului de resurse umane în sănătate publică din cadrul Ministerului Sănătăţii,

având în vedere prevederile [art. 18 alin. (5) din Ordonanţa Guvernului nr. 18/2009](file:///C:\oficiale\index\act\201959#16315403) privind organizarea şi finanţarea rezidenţiatului, aprobată prin [Legea nr. 103/2012](file:///C:\oficiale\index\act\139426#16315406), cu modificările şi completările ulterioare,în temeiul [art. 7 alin. (4)](file:///C:\oficiale\index\act\200451#16315404) şi [art. 18 din Hotărârea Guvernului nr. 144/2010](file:///C:\oficiale\index\act\200451#16315405) privind organizarea şi funcţionarea Ministerului Sănătăţii, cu modificările şi completările ulterioare,

ministrul sănătăţii emite următorul ordin:

Articolul 1

Se stabilesc specialităţile deficitare pentru care se organizează rezidenţiat pe post în spitale clinice cu secţii clinice universitare, institute sau centre medicale clinice în sesiunea 18 noiembrie 2018, după cum urmează: anestezie şi terapie intensivă, boli infecţioase, cardiologie pediatrică, chirurgie pediatrică, epidemiologie, genetică medicală, hematologie, medicină sportivă, medicină de urgenţă, nefrologie pediatrică, neonatologie, neurologie pediatrică, oncologie medicală, ortopedie pediatrică, oncologie şi hematologie pediatrică, pediatrie, psihiatrie, pneumologie pediatrică, psihiatrie pediatrică şi radioterapie.

Articolul 2

Centrul de resurse umane în sănătate publică din cadrul Ministerului Sănătăţii va duce la îndeplinire prevederile prezentului ordin.

Articolul 3

Prezentul ordin se publică în Monitorul Oficial al României, Partea I.

**p. Ministrul sănătăţii,**

**Dan-Octavian Alexandrescu,**

**secretar de stat**

Bucureşti, 2 octombrie 2018.

Nr. 1.270.

-----